खूबसूरत और ग्लोइंग त्वचा (Glowing Skin) पाना हर महिला की ख्वाहिश होती है। बल्कि आजकल तो ना सिर्फ महिलाएं बल्कि पुरुष भी चाहते हैं कि उनकी स्किन साफ और चमकदार दिखे। सर्दियों के मौसम में इस चाहत का पूरा हो पाना थोड़ा सा मुश्किल हो जाता है। क्योंकि ठंडी हवाएं और वातावरण में मौजूद रुखापन अपने चेहरे से ग्लो को मानो छीन लेता है। अपने चेहरे की नमी और खूबसूरती को बरकरार रखने के लिए आपने कई तरह के घरेलू नुस्खों को आजमाया होगा। लेकिन नतीजा हर बार हमारी इच्छा के अनुरुप नहीं मिलता है। लेकिन क्या घरेलू नुस्खों के अलावा आपने एसेंशियल आॅयल के बारे में सुना है? अपनी त्वचा को हमेशा युवा बनाए रखने के लिए नेचुरल प्रोडक्ट्स का इस्तेमाल करना चाहिए। इससे स्किन को किसी भी तरह का नुकसान नहीं होता और चेहरे का नैचरल ग्लो भी बना रहता है। सर्दियों में त्वचा बेहद रूखी और बेजान नज़र आने लगती है। ऐसे में उसे चमकदार बनाए रखने के लिए फेशियल ऑयल्स की मदद लें।